“ทรัมป์” เล็งผลักดันสภาคองเกรสจัดงบรับมือ “โควิด-19”
“โดนัลด์ ทรัมป์” ประธานาธิบดีสหรัฐฯ เล็งผลักดันสภาคองเกรสจัดงบรับมือ “โควิด-19” พร้อมเผยขั้นตอนผลิตวัคซีนต้านไวรัสคืบหน้าด้วยดี 
“โดนัลด์ ทรัมป์” ประธานาธิบดีสหรัฐฯ เล็งผลักดันสภาคองเกรสจัดงบรับมือ “โควิด-19” พร้อมเผยขั้นตอนผลิตวัคซีนต้านไวรัสคืบหน้าด้วยดี
27 ก.พ. 2563

นายโดนัลด์ ทรัมป์ ประธานาธิบดีสหรัฐฯ ได้แถลงข่าวต่อสื่อมวลชนเกี่ยวกับสถานการณ์การแพร่ระบาดของไวรัสโคโรนาสายพันธุ์ใหม่ (โควิด-19) โดยกล่าวว่า สหรัฐฯ พร้อมที่จะรับมือกับสถานการณ์ดังกล่าว และจะดำเนินการทุกอย่างที่จำเป็นในช่วงเวลาที่ไวรัสกำลังแพร่ระบาด
ขณะที่การผลิตวัคซีนต้านไวรัสโควิด-19 กำลังอยู่ในขั้นตอนที่มีความคืบหน้าด้วยดี และรัฐบาลสหรัฐฯ จะผลักดันให้สภาคองเกรสจัดหางบประมาณเพิ่มขึ้นในการรับมือกับไวรัสดังกล่าว โดยจะมอบหมายให้นายไมค์ เพนซ์ รองประธานาธิบดีสหรัฐฯ เป็นผู้รับผิดชอบในการรับมือกับสถานการณ์การแพร่ระบาดของไวรัสโควิด-19
ทั้งนี้ การแถลงข่าวต่อสื่อมวลชนครั้งนี้จัดขึ้นที่ทำเนียบขาวในช่วงเช้าวันนี้ (27 ก.พ.63) ตามเวลาไทย โดยเป็นการแถลงร่วมกันระหว่างประธานาธิบดีทรัมป์ กับนายอเล็กซานเดอร์ อาซาร์ รัฐมนตรีกระทรวงสาธารณสุขของสหรัฐฯ พร้อมด้วยเจ้าหน้าที่ของศูนย์ควบคุมและป้องกันโรคสหรัฐฯ (CDC)